《和王公觌赏海云山茶合江梅花》
宋代·吴师孟

何处珍丛最早开，海云山茗合江梅。
忽传诗帅邀肤使，不用歌姬侍宴杯。
晓艳鲜明同绮靡，晚妆清淡奉徘徊。
此时文酒风流事，岂似临江放荡来。

作者简介：（1021—1110）成都人，字醇翁。第进士。累迁凤州别驾。王安石当国，擢为梓州路提举常平。上疏力言新法不便，宁愿罢归故官。后知蜀州，又论茶法害民，遂谢事去。